Ֆիննատյացություն

Ֆիննատյացությունը (երբեմն հայտնի է որպես ֆենոֆոբիա) թշնամանք, խտրականություն կամ ռասիզմ է, որն ուղղված է Ֆինների, Ֆինլանդիայի կամ Ֆինլանդական մշակույթի դեմ։

Բրիտանիա 

Ֆինլանդիայի ժողովուրդը Բրիտանիայում խտրականության է ենթարկվել Բրեքսիտի ժամանակ, հատկապես այլ լեզվով խոսելու համար։ Օրինակ՝ գնացքներում գտնվող ֆիններին հրամայվել է լքել տրանսպորտը ֆիններեն խոսելու համար։ Ֆինլանդացիներին նաև հրամայվել է լքել երկիրը և նրանց զրկել են աշխատելու հնարավորությունից։

Էստոնիա 

Վերջին տարիներին հակաֆիննական տրամադրություններն աճել են Էստոնիայում, հատկապես այն շրջաններում, որտեղ բազմաթիվ են ֆինն զբոսաշրջիկները և բնակիչները։

Ֆինն զբոսաշրջիկները և բնակիչները ենթարկվել են բանավոր ոտնձգությունների և երբեմն նույնիսկ ֆիզիկական բռնության։

Նորվեգիա

Ֆիններն արտագաղթել են Նորվեգիա առնվազն սկսված 11-րդ դարից։ Նորվեգիայում կա ֆիննական փոքրամասնություն՝ Քվեններ։ Ֆիններեն բարբառով կամ սերտորեն ֆիննական լեզվի հետ կապված լեզվով խոսելը (նրանց խոսքի ձևն այժմ կոչվում է Քվեներեն) արգելված է Նորվեգիայում։ Մինչ Երկրորդ համաշխարհային պատերազմը Նորվեգիան վախենում էր զանգվածային ներգաղթից և մասնավորապես Ֆինլանդիայի ներխուժումից։ Սա օգտագործվել է որպես Քվենների նկատմամբ խտրական վերաբերմունք դրսևորելու պատրվակ։

Ռուսաստան և Խորհրդային Միություն 
Ռուսերեն «չուխնա» () բառը նսեմացնող տերմին է ֆիննացիների համար։ Ռուսաստանի արտաքին գործերի նախարարությունը կոչ է արել ռուսներին չօգտագործել այդ բառը։

Ինգրիան ֆինները խիստ հալածանքների են ենթարկվել Խորհրդային Ռուսաստանում, այդ թվում՝ ենթարկվել են բռնի տեղահանությունների։ 8,000–25,000 (Այս թվերը հարաբերական  են։ Պաշտոնական թվերը կարող են շատ ավելի բարձր լինել) Ֆիններ սպանվել են Մեծ մաքրման ժամանակ, ներառյալ ՆԳԺԿ-ի ֆիննական օպերացիան։

Շվեդիա

1960-ականներին և 1970-ականներին Ֆինլանդիայի տնտեսական միգրանտների զգալի հոսք կար դեպի Շվեդիա։ 1950-ից 1980 թվականներին Շվեդիայում ֆինների թիվը 45000-ից հասել է մինչև 300000։ Ֆին ներգաղթյալների նկատմամբ վերաբերմունքը Շվեդիայում բավականին բացասական էր։ Սովորաբար օգտագործվում էին «en finne igen» («հերթական ֆիննը») և «finnjävel» (համարժեք «ֆիննական սրիկա» կամ «ֆիննական սատանա») նսեմացնող արտահայտությունները։ Լույս է տեսել «Finnjävlar» անթոլոգիան, որտեղ 15 ֆիններ Շվեդիայում նկարագրում են իրենց և իրենց ծնողների կյանքը Շվեդիայում։ Շվեդիայում նույնպես Տորնեդալականները մի ժամանակ դիտվում էին որպես ցածրակարգ ռասա, իսկ ֆիններեն խոսելն արգելված էր դպրոցում։

Ե՛վ ֆիններենը, և՛ մյենկիելը (խոսվում է Տորնեդալում) դարձել են Շվեդիայի պաշտոնական փոքրամասնությունների լեզուներ 2000 թվականին, իսկ Շվեդական պետությունը հետաքննություն է սկսել 2020 թվականին ֆինների և տորնեդալցիների պատմական վերաբերմունքի վերաբերյալ։

Finnjävel

«Finnjävel» (եզակի) և «Finnjävlar» (հոգնակի) նսեմացնող տերմիններ են, որոնք օգտագործվում են Շվեդիայում ֆին ներգաղթյալների համար, հիմնականում 1950-ական և 1960-ական թվականներին։ Այս համատեքստում jävel կամ djävel բառը բառացիորեն նշանակում է «սատանա», որը ուժեղ վիրավորանք է։

Միացյալ Նահանգներ

Ֆինն ներգաղթյալների կարևոր դերը 1907 և 1916 թվականների Մեսաբի Ռեյնջ գործադուլներում Մինեսոտա նահանգում հանգեցրեց ֆինների բլեքլիսթինգին։ Տարածքում հակաֆիննական տրամադրությունների ժամանակ էր, և տարածքում կարելի էր տեսնել հակաֆիննական ցուցանակներ։ Երբ շատ ֆիններ եկան Ամերիկա, նրանք սկսեցին ստեղծել դպրոցներ, սաունաներ և քաղաքական արհմիություններ, և արհմիություններում ներգրավվածությունը վատ համբավ առաջացրեց ֆին ժողովրդի համար։ Ֆինները նաև խնդիրներ ունեին անգլերեն սովորելու, և քանի որ նրանք «նոր» էին, ֆինները բախվեցին մեծ խտրականության։ Այն փաստը, որ Ֆիններեն լեզուն Ֆինո-Ուգրական լեզու է և կապված չէ այլ եվրոպական լեզուների մեծ մասի հետ, օգտագործվել է որպես ապացույց, որ ֆինները եվրոպացի չեն և, հետևաբար, խտրականությունը նրանց հանդեպ արդարացի է։

Չինաստան շվեդ 

«Չինաստանի շվեդը» տերմին էր, որն օգտագործվում էր 1900-ականների սկզբին Միացյալ Նահանգներում Ֆինն ներգաղթյալների հասցեին, մասնավորապես հյուսիսային Մինեսոտայում և Վերին Միչիգանում։ Մեկ այլ տերմին էր «կլոր գլուխը»։

Jackpine Savage 

«Jackpine Savage» տերմինը օգտագործվել է հյուսիսային Մինեսոտայում 1900-ականների սկզբին, նմանակելով «հնդկական վայրենի» տերմինին, որն օգտագործվում էր բնիկ ամերիկացիների համար։ Ֆիննական բիզնեսները նույնպես ենթարկվել են ոտնձգությունների՝ պատճառաբանելով, որ նրանք ապօրինի լիկյոր են մատակարարում բնիկ ամերիկացիներին։

Ծանոթագրություններ 

ԱԽՎ նախագծի հոդվածներ